Vreme ieșită din comun în Republica Moldova. Se anunță un weekend foarte călduros
- Nicolae Comănescu
- 30 martie 2024, 07:50
Vreme foarte caldă, astăzi, în Republica Moldova, cu temperaturi total neobișnuite pentru a doua jumătate a lunii martie. Maxima va fi de 22 de grade Celsius, iar minima nu va coborî sub 10 grade. Soarele va domina cerul în majoritatea zilei, în toate regiunile Basarabiei, iar șansele de precipitații sunt minime, după cum au informat meteorologii.
Temperaturi ridicate în weekend, în Republica Moldova
Se vor înregistra 22 de grade Celsius la Briceni, Rîbnița, Bălți și Cahul. Mercurul din termometre va urca până la valoare de 21 de grade la Chișinău, iar la Ștefan-Vodă se va ajunge la 18 grade.
Duminică, nivelul de căldură accentuată se va păstra, maxima zilei fiind de 23 de grade, după cum au informat specialiștii meteo.
În România, sâmbătă, 30 martie, vremea va fi una frumoasă în cea mai mare parte a țării. Cerul va fi mai mult senin și valorile termice vor continua să crească și vor deveni semnificativ mai ridicate decât cele normale pentru această perioadă din an, în general cu 10 grade peste normele climatologice.
Maximele se vor încadra între valorile de 22 și 28 de grade Celsius, ușor mai coborâte în Delta Dunării și la mare, unde vor fi între 15 și 20 de grade Celsius, după cum au informat meteorologii.
Minimele se vor încadra între 2-5 grade Celsius în depresiunile Transilvaniei și între 15-16 grade în Dealurile de Vest. Vor fi ușoare intensificări ale vântului pe crestele montane, dar izolat și trecător în est și în regiunile vestice.
În București, vremea va fi frumoasă în Capitală și excesiv de caldă, cu temperaturi maxime de 26-29 de grade Celsius, cu peste 10-12 grade peste normele climatologice.
Temperaturi în marile orașe:
Timișoara: 24 grade Celsius, Precipitații: 0%, Umiditate: 41%, Vânt: 21 km/h
Oradea: 24 grade Celsius, Precipitații: 0%, Umiditate: 46%, Vânt: 18 km/h
Baia Mare: 24 grade Celsius, Precipitații: 0%, Umiditate: 51%, Vânt: 13 km/h
Cluj Napoca: 25 grade Celsius, Precipitații: 0%, Umiditate: 44%, Vânt: 14 km/h
Sibiu: 24 grade Celsius, Precipitații: 0%, Umiditate: 39%, Vânt: 13 km/h
Alba Iulia: 24 grade Celsius, Precipitații: 0%, Umiditate: 47%, Vânt: 5 m/h
Craiova: 24 grade Celsius, Precipitații: 0%, Umiditate: 48%, Vânt: 11 km/h
Târgu Jiu: 24 grade Celsius, Precipitații: 0%, Umiditate: 46%, Vânt: 8 km/h
Suceava: 21 grade Celsius, Precipitații: 0%, Umiditate: 53%, Vânt: 14 km/h